Gnomer

Gnomer, (Khuzdul: I**khzid**, Sindarin: **Naugrim**, quenya: **Nuxo**) er en race, der er udbredt over store dele af den Gamle Verden og hinsides. De er nært beslægtet med dværge og minder biologisk meget om disse, de er dog lidt lavere, ikke helt så kraftigt bygget og mere adrætte. Gnomer er berømt for deres evner som håndværker, især urmager, smykkemager og guldsmede, bankmænd, komikere, ingeniører og opfindere. De er dog også berygtet for deres sarkastiske personlighed og deres korte lunte. Gnomer elsker at gøre grin med folk, hvilket de endda er også meget gode til det, og elsker også practical jokes. Desværre tolerer de ikke rigtigt selv at blive gjort grin med. Hvis de er punchlinen i en joke, flammer de som regel op i arrigskab.

Gnomerne minder personlighedsmæssigt på mange måder om dværge, de har samme pragmatiske og materialistiske tilgang til verden, og går også meget op i traditioner, klaner og videnskabelig perfektion. Deres disciplin er ikke ligeså streng og hårdnakket som dværgenes, men de er ikke desto mindre meget effektive hvad angår arbejde.

## Kultur og samfund

De fleste gnomer lever sammen med dværge i de mange byer, som udgør Karaz Ankor. Der findes dog også få byer, som overvejende består af gnomer. De fleste af disse ligger langs den vestlige side af World Edge Mountains, hvor den største af disse er Glimdwarrow. Disse byer og i det hele taget gnomsamfund er styret af et komplekst hierarki af poster og embeder, som bliver holdt sammen af strenge traditioner og mærkelige etiketter. Dette system er utroligt forvirrende for udefrakommende, det er de færreste, der forstår det, endda mange dværge må erkende sig forvirret over det. Den mest centrale del af hierarkiet er de mange gnomklaner, som leder de mange gnomsamfund verden over.

I menneskeriger er gnomer ikke et uset syn i større byer, især hvor der også er store koncentrationer af dværge. De bor som regel i ghettoer sammen med dværge eller i deres butik og værksted, hvorfra de sælger de varer de producerer. En fin og prestigefyldt post som gnom har påtaget sig i mange århundrede har været at være hofnarrer for hans imperielle majestæt. Dette har de været siden 4. alder og denne tradition holder Karl-Franz ved.

## Diæt

Gnomernes diæt og madpræferencer minder i stor grad om dværgenes, dog har de et større fokus på fisk og retter lavet på dette, f.eks. fiskesuppe og laks med svampesovs. Da de fleste gnomer også lever tættere på overfladen end dværge indgår der også mere fjerkræ, grøntsager og frugt i deres kost.

Gnomerne er også kendt og berygtet for at krydre deres mad meget anderledes end de fleste andre racer, så det er de færreste som kan finde en fornøjelse ved at spise gnomisk tilberedt mad.

## Vigtige Gnomer

* **Visvaldis Feinstein**: Bankier, matematiker og overhoved for den velestimerede og agtede Feinstein-klan.
* **Rubin Vivaldi:** Bankier og leder af Vivaldi-kartellet, der behændigt udnytter de mange tileanske krige til sin egen fortjeneste.
* **Gvidas Rappaport**: Bankier og leder af Rappaport-klanen, som talrige fyrstehuse og adelsslægter i den sydvestlige Gamle Verden står i bundløs gæld til.
* **Basil Zacharias Bazarov**: Udspekuleret forretningsmand, der handler i våben og konflikter, og har nære relationer til Cartaen.
* **Aki Sokolow**: Højt agtet professor i alkymi med Altdorf Universitet.
* **Glimbrin Gershwin**: Komponist, violinist og pianist berømt for sine eksperimenterende kompositioner og koncerter, der har vakt harme og forargelse i mere konservative musiske kredse.
* **Papageno Pompejus**: Kejser Karl 6.'s personlige hofnar.
* **Rubin Winograd**: Oldermand i Ingeniørernes Laug i Altdorf.
* **Chapiro-brødrene**: Fem brødre (Pavo, Ismo, Pekko, Seppo og Usko Chapiro), der tilsammen er kendt som de fineste og mest eksklusive juvelerer i Nuln.
* **Bartholomäus B. Biedermeier (født Sindri Linken):** En notorisk gnom, der offentligt opererer som jurist med ekspertise i arveret og adelige huse, men som i praksis er en informationsformidler af de saftigste og mest skandaløse sladderhistorier om den Gamle Verdens adelshuse (han er, med egne ord, en ydmyg forhandler af informationer).
* **Orrik Arraki**: Revisor og vicedirektør i banken Bilouf, Balouf & Boelouf.